Régészet

A régészet vagy archeológia tudománya a régi korok kultúráit tanulmányozza különböző tárgyi leletek alapján.

Bevezetés 
A régészet legfontosabb társtudománya a történettudomány, amely a régészek kutatási eredményeit is felhasználja a történelem feltárásához. További társtudományai az antropológia, (fizikai és kulturális antropológia), paleontológia, (paleozoológia és paleobotanika: őslény- és ősnövénytan), földtudomány, nyelvészet és művészettörténet. A régészetet a történettudomány, nyelvészet és művészettörténet eszközeivel ötvözi például az egyiptológia és az asszíriológia.

Magyarországon régészetet az Eötvös Loránd Tudományegyetemen, a Szegedi Tudományegyetemen és a Pécsi Tudományegyetemen, valamint a Pázmány Péter Katolikus Egyetemen tanítanak.

A régészet módszerei és fő területei 

A régészek leggyakoribb módszere az ásatás, amikor a föld alól tárják fel pontos tervek és rendszerezés alapján a múltbeli épületek vagy sírok maradványait. Ezenkívül víz alatti és barlangi régészeti kutatások is előfordulnak.

A régészet hazánkban is gyakorolt fontos ágai:

Ősrégészet (őskőkorszak, neolitikum, rézkor), a bronzkor és a vaskor régészete.
Egyiptomi régészet (egyiptológia).
Klasszikus régészet /"classica archaeologia"/ (Görögország és Róma).
Középkori régészet (ezen belül például a népvándorláskor, a honfoglalás-kor, az Árpád-kor és a késő középkor régészete)

Emlékek a föld alatt 
Sok olyan régi város vagy városrész van, ahol a legöregebb házak bejárata az utca szintje alatt található. Ennek nem az az oka, hogy mint a mesékben, a városok elsüllyednek, hanem az, hogy a földfelszín szintje sokféle lassan és észrevétlenül, de emelkedik. De hogyan? A levegőben milliónyi porszemcse lebeg, és ez a por leülepedik a földre, és egyre emeli a felszínt. Sok házat és várat így temetett be a szél.

Régészet válfajai és társtudományai 

Helyszín alapján:
Légirégészet
Víz alatti régészet

Egyes fajtái:
Bibliai régészet
Enviromentális régészet (környezet)
Indusztriális (ipari) régészet
Kísérleti régészet
Posztmedievális régészet (középkor utáni)
Törvényszéki (igazságügyi) régészet (forensic archeology) – tömegsírok exhumálása
Városi régészet (urban archeology)

Az elméleti régészet válfajai:
Analitikus régészet
Etnoarcheológia (kulturális antropológia)
Feminista régészet
Kognitív régészet
Marxista régészet
Posztprocesszualista régészet
Processzuális régészet
Szimbolista és strukturális régészet
Új régészet

Segédtudományai:
Antropológia
Archeobotanika
Archeogenetika
Archeográfia
Archeometallurgia
Archeometria
Archeozoológia
Dendrokronológia
Epigráfia
Geoarcheológia
Geofizika
Hidroarcheológia
Numizmatika
Paleobotanika
Paleontológia
Petroarcheológia
Restaurálás
Stratigráfia

Fő régészeti korszakok 

Paleolitikum (őskőkor vagy pattintott kőkorszak) – Európában kb. az i. e. 10. évezredig
Mezolitikum (Átmeneti kőkor) – Európában kb. az i. e. 10. évezred és i. e. 8. évezred között
Neolitikum (újkőkor vagy csiszoltkő-korszak) – Európában kb. i. e. 8. évezred – i. e. 5. évezred
Kőrézkor – Európában kb. i. e. 5. évezred – i. e. 3. évezred
Bronzkor – Európában kb. i. e. 3. évezred – i. e. 1. évezred
Vaskor – Európában az i. e. 1 évezred folyamán
Római kor – a Kárpát-medencében 1. század – 5. század
Népvándorláskor – 5. század – 9. század

Régészeti kultúrák 
A régészek a jellegzetes azonosságokat mutató leletegyütteseket földrajzi terület, illetve korszak szerint összekapcsolják, mint a feltételezhetően összetartozó emberi közösségek, törzsek vagy népek hagyatékát. Ezeket az összetartozó leletegyütteseket, illetve a mögöttük álló hajdani kultúrákat nevezik régészeti kultúráknak.

Régészettel foglalkozó intézmények Magyarországon 

Régészeti intézet
MTA Régészeti Intézete

Múzeumok

Tanszékek
Régészettudományi Intézet, Eötvös Loránd Tudományegyetem BTK, Budapest
Régészeti Tanszék, Szegedi Tudományegyetem BTK, Szeged
Régészeti Tanszék, Pécsi Tudományegyetem BTK, Pécs
Régészeti Tanszék, Pázmány Péter Katolikus Egyetem BTK, Piliscsaba
Őstörténeti és Régészeti Tanszék, Miskolci Egyetem BTK, Miskolc

Magáncégek

Kapcsolódó szócikkek 
 Őskor
 Ókor
 Népvándorláskor
 Középkor
 Civilizáció

További információk 
 Múltra nyíló ablakok (Régészetről mindenkinek)
 Dr. Gábli Cecília: Az őstörténet kutatásának irányai és eredményei
 Leletek, feltárások
 Magyarországi régészek
 Régészet.lap.hu – linkgyűjtemény
 Légirégészet.com
 Régészeti ásatások légifotói
 Magyar régészet az ezredfordulón
 Magyar régészet – főleg magyarhoni régészeti aktualitások és hírek gyűjteménye 
 Colin Renfrew–Paul Bahn: Régészet. Elmélet, módszer, gyakorlat; szerk. Kalla Gábor, ford. Dezső Tamás, Vicze Magdolna, Benczik Vera; Osiris, Bp., 1999 (Osiris tankönyvek)

Jegyzetek